S-1056/2019

D Ó M U R

Héraðsdóms Reykjaness fimmtudaginn 26. september 2019 í máli nr. S1056/2019:

Ákæruvaldið

(L-kvk-nf Á-kvk-nf aðstoðarsaksóknari) gegn

N-x-x S-x-x

(H-kvk-nf A-kvk-nf lögmaður)

Mál þetta, sem dómtekið var 18. september sl., höfðaði lögreglustjórinn á Suðurnesjum með ákæru 9. ágúst sl. á hendur ákærðu, N-x-x S-x-x, fd. [...], ríkisborgara Georgíu, með aðsetur í Hvassaleiti 123 í Reykjavík:

„fyrir skjalafals, með því að hafa, þriðjudaginn 16. júlí 2019, framvísað við vegabréfaeftirlit við brottfararhlið D15 í Flugstöð Leifs Eiríkssonar, í blekkingarskyni, er hún var á leið frá Íslandi til Toronto, Kanada, með flugi Icelandair [...], grunnfölsuðu kanadísku dvalarleyfiskorti, ánöfnuðu sér, með gildistíma frá [...]til [...], nr. [...].

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.“

Kröfur ákærðu í málinu eru þær að henni verði gerð sú vægasta refsing sem lög leyfa. Þá krefst verjandi ákærðu hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Ákærða hefur játað sakargiftir. Var málið því tekið til dóms án frekari sönnunarfærslu eftir að sækjanda og verjanda hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæðis í ákæru. 2

Ákærða er fædd árið [...]. Hún er erlendur ríkisborgari og ekki liggur fyrir að hún hafi áður gerst brotleg við lög. Verður við ákvörðun refsingar tekið mið af þeirri staðreynd, sem og skýlausri játningu ákærðu. Þá verður við ákvörðun refsingar litið til þess að ákærða bar barn undir belti við komuna til landsins og ól nýverið barn sitt. Að öllu þessu virtu fór verjandi fram á að dómurinn yrði skilorðsbundinn, einkum með tilliti til hagsmuna hvítvoðungsins. Féllst sækjandi fyrir sitt leyti á það sjónarmið. Að virtum þessum sérstöku aðstæðum og því sem að framan greinir þykir rétt að skilorðsbinda refsingu ákærðu. Refsing ákærðu þykir því hæfilega ákveðin fangelsi í 30 daga, en fresta skal fullnustu refsingarinnar og skal hún falla niður að liðnum þremur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

Loks verður ákærða dæmd til að greiða málsvarnarþóknun verjanda síns sem ákveðin er með virðisaukaskatti í dómsorði.

A-kk-nf H-kk-nf héraðsdómari kveður upp dóm þennan.

D Ó M S O R Ð:

Ákærða, N-x-x S-x-x, sæti fangelsi í 30 daga, en fresta skal fullnustu refsingarinnar og skal hún falla niður að liðnum þremur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

Ákærða greiði þóknun skipaðs verjanda síns, H-kvk-ef A-kvk-ef lögmanns, 168.640 krónur, að virðisaukaskatti meðtöldum, og ferðakostnað verjandans, 20.160 krónur.

2

Ákærða er fædd árið [...]. Hún er erlendur ríkisborgari og ekki liggur fyrir að hún hafi áður gerst brotleg við lög. Verður við ákvörðun refsingar tekið mið af þeirri staðreynd, sem og skýlausri játningu ákærðu. Þá verður við ákvörðun refsingar litið til þess að ákærða bar barn undir belti við komuna til landsins og ól nýverið barn sitt. Að öllu þessu virtu fór verjandi fram á að dómurinn yrði skilorðsbundinn, einkum með tilliti til hagsmuna hvítvoðungsins. Féllst sækjandi fyrir sitt leyti á það sjónarmið. Að virtum þessum sérstöku aðstæðum og því sem að framan greinir þykir rétt að skilorðsbinda refsingu ákærðu. Refsing ákærðu þykir því hæfilega ákveðin fangelsi í 30 daga, en fresta skal fullnustu refsingarinnar og skal hún falla niður að liðnum þremur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

Loks verður ákærða dæmd til að greiða málsvarnarþóknun verjanda síns sem ákveðin er með virðisaukaskatti í dómsorði.

A-kk-nf H-kk-nf héraðsdómari kveður upp dóm þennan.

Ákærða, N-x-x S-x-x, sæti fangelsi í 30 daga, en fresta skal fullnustu refsingarinnar og skal hún falla niður að liðnum þremur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

Ákærða greiði þóknun skipaðs verjanda síns, H-kvk-ef A-kvk-ef lögmanns, 168.640 krónur, að virðisaukaskatti meðtöldum, og ferðakostnað verjandans, 20.160 krónur.